CELEX: 62015CN0577
Language: da
Date: 2015-11-09 00:00:00
Title: Sag C-577/15 P: Appel iværksat den 9. november 2015 af SV Capital OÜ til prøvelse af dom afsagt af Retten (Tredje Afdeling) den 9. september 2015 i sag T-660/14, SV Capital OÜ mod Den Europæiske Banktilsynsmyndighed (EBA)

18.1.2016   
            
            
               DA
            
            
               Den Europæiske Unions Tidende
            
            
               C 16/22
            
         Appel iværksat den 9. november 2015 af SV Capital OÜ til prøvelse af dom afsagt af Retten (Tredje Afdeling) den 9. september 2015 i sag T-660/14, SV Capital OÜ mod Den Europæiske Banktilsynsmyndighed (EBA)
   (Sag C-577/15 P)
   (2016/C 016/28)
   Processprog: engelsk
   
      Parter
   
   
      Appellant: SV Capital OÜ (ved lawyer M. Greinoman)
   
      De andre parter i appelsagen: Den Europæiske Banktilsynsmyndighed (EBA) og Europa-Kommissionen
   
      Appellanten har nedlagt følgende påstande
   
   
               —
            
            
               Rettens dom af 9. september 2015 i sag T-660/14 om, (1) at søgsmålet til prøvelse af EBA’s afgørelse C 2013 002 ikke kunne antages til realitetsbehandling, (2) om annullation af afgørelse 2014-C1-02 fra klagenævnet for de europæiske tilsynsmyndigheder af 14. juli 2014 for så vidt angik formaliteten vedrørende appellantens appel, og (3) om sagens omkostninger, ophæves.
            
         
               —
            
            
               Sagen hjemvises til Retten.
            
         
               —
            
            
               Den Europæiske Banktilsynsmyndighed (EBA) tilpligtes at betale sagens omkostninger og Europa-Kommissionen bærer sine egne omkostninger.
            
         
      Anbringender og væsentligste argumenter
   
   Til støtte for sin påstand om ophævelse af Rettens dom af 9. september 2015 i sag T-660/14 har appellanten fremført følgende anbringender og retlige argumenter:
   Retten traf afgørelse ultra petita.
   Retten har tilsidesat artikel 60, stk. 1, i forordning 1093/2010/EU (1), da anfægtelsen af EBA’s afgørelse C 2013 002 var rettidig, fordi den først blev behandlet af klagenævnet for de europæiske tilsynsmyndigheder.
   Retten har tilsidesat artikel 48, stk. 2, i Rettens procesreglement (gyldigt indtil den 31. december 2014).
   Retten har tilsidesat artikel 263 TEUF, da anfægtelsen af EBA’s afgørelse C 2013 002 var rettidig som følge af, at den administrative procedure fortsatte indtil den 14. juli 2014.
   Retten har tilsidesat artikel 45 i statutten for Den Europæiske Unions Domstol, da anfægtelsen af EBA’s afgørelse C 2013 002 var rettidig som følge af uforudsete omstændigheder.
   Retten har tilsidesat artikel 263 TEUF og artikel 60, stk. 1, og artikel 61, stk. 1 i forordning nr. 1093/2010, da søgsmålet mod EBA’s afgørelse C 2013 002 kunne antages til realitetsbehandling, både fordi afgørelsen var rettet til appellanten, og fordi appellanten var umiddelbart og individuelt berørt af sagen.
   EBA’s afgørelse C 2013 002 er behæftet med retlige fejl.
   EBA’s afgørelse C 2013 002 er behæftet med fejlskøn.
   EBA’s afgørelse C 2013 002 tilsidesætter artikel 39, stk. 1, i forordning 1093/2010 og artikel 16 i EBA’s kodeks for god forvaltningsskik i EMA’s afgørelse C 2013 002.
   EBA’s afgørelse C 2013 002 tilsidesætter artikel 3.3, 3.4 og 3.5 i EBA’s interne regler i EBA’s afgørelse C 2013 002.
   EBA’s afgørelse C 2013 002 er behæftet med EBA’s magtmisbrug og urimelige adfærd.
   
      (1)  Europa-Parlamentets og Rådets forordning (EU) nr. 1093/2010 af 24.11.2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331, s. 12).